ผู้แทนจากประเทศต่างๆ ในแอฟริกา เดินออกจากที่ประชุมเรื่องการเปลี่ยนแปลงบรรยากาศโลก เพื่อเป็นการประท้วง
ผู้แทนจากประเทศต่างๆ ในทวีปแอฟริกาเดินออกจากที่ประชุม เรื่องบรรยากาศโลกเปลี่ยนแปลงที่กรุงโคเปนเฮเกนเมื่อวันจันทร์ เป็นการประท้วง เพราะเ
ตามข้อตกลงในอนุสัญญาเกียวโต ประเทศที่ร่ำรวย ให้พันธกรณีกับการลดแก๊สเรือนกระจกในระดับที่กำหนดไว้แน่นอนแต่ไม่กำหนดให้ประเทศกำลังพัฒนา และประเทศยากจนต้องทำเช่นนั้น ผู้แทนจากแอฟริกาคนหนึ่งกล่าวว่าในกระบวนการเจรจาเท่าที่ได้กระทำกันไป อนุสัญญาเกียวโตมีความสำคัญต่อแอฟริกาซึ่งถูกผลกระทบจากภาวะโลกร้อนมากกว่าใครเพื่อน และเป็นทวีปที่ยากจนมากที่สุดด้วย ประเทศยากจนต้องการให้ประเทศร่ำรวย ให้พันธกรณีว่าจะลดการปล่อยแก๊สเรือนกระจกและให้ความช่วยเหลือประเทศยากจน ในการปรับเปลี่ยนเพื่อจัดการกับบรรยากาศโลกที่เปลี่ยนไปแต่การจะกำหนดว่าใครจะลดการปล่อยแก๊สเรือนกระจกได้มากน้อยเพียงใดไม่ใช่เรื่องที่ทำกันได้ง่ายๆ รัฐมนตรี Ed Miliband ของอังกฤษชี้ประเด็นปัญหาในเรื่องนี้กับผู้สื่อข่าวว่ายุโรปอยากลดการปล่อยแก๊สเรือนกระจกลงให้ได้ 30% ภายในปี ค.ศ. 2020 แต่ก็อยากเห็นประเทศอื่นๆ ให้พันธกรณีอย่างเดียวกันนี้ด้วยนอกจากนี้ ยังจะมีปัญหา ในเรื่องการตรวจพิสูจน์ว่าได้ทำตามคำมั่นที่ให้กันไว้หรือไม่ ยุโรปได้ให้คำมั่นไว้ด้วยว่าจะให้ความช่วยเหลือทางการเงิน แก่ประเทศกำลังพัฒนาในเรื่องการจัดการกับบรรยากาศโลกเป็นเวลาสองปี ระหว่างปีค.ศ. 2010 จนถึง 2011 มูลค่าปีละ 3.6 พันล้านดอลล่าร์ ในวันจันทร์เดียวกันนี้ รัฐมนตรี StevenChu ของกระทรวงพลังงานสหรัฐ ประกาศในที่ประชุมที่กรุงโคเปนเฮเกนว่าสหรัฐจะเริ่มโครงการส่งเสริมเทคโนโลยีพลังงานสะอาด ในประเทศกำลังพัฒนารัฐบาลสหรัฐจัดสรรเงินทุนไว้ สำหรับโครงการดังกล่าวเป็นเงิน 350 ล้านดอลล่าร์ ในขณะเดียวกัน ดูเหมือนว่าองค์การสหประชาชาติจะถอยออกมาจากเป้าหมายที่กำหนดไว้แต่เดิมสำหรับการประชุมครั้งนี้ที่ว่า ที่ประชุมจะสามารถทำความตกลงที่มีความผูกพันตามกฎหมายได้ภายในสัปดาห์นี้ เลขาธิการสหประชาชาติ นาย BanKi-moon กล่าวในวันจันทร์ว่า ถ้าได้ข้อตกลงอย่างจริงจังที่จะนำไปสู่สนธิสัญญาที่มีความผูกพันตามกฎหมายได้ภายปีหน้า ก็ถือว่า การประชุมที่โคเปนเฮเกนครั้งนี้ประสบความสำเร็จ เลขาธิการสหประชาชาติ วิงวอนขอให้ผู้แทนเจรจาในที่ประชุมเร่งรัดความพยายามก่อนที่บรรดาผู้นำของ 115 ประเทศจะเดินทางไปถึงโคเปนเฮเกน ปลายสัปดาห์นี้ โดยให้ความเห็นว่าถ้ารอให้บรรดาผู้นำประเทศไปแก้ปัญหากันในนาทีสุดท้าย ก็เป็นการเสี่ยงที่จะได้ข้อตกลงที่ไม่แข็งขันหรืออาจจะไม่มีความตกลงกันเลยก็ได้ ซึ่งถ้าเป็นเช่นนั้นก็จะเป็นความล้มเหลวครั้งยิ่งใหญ่ทีเดียว ขณะเดียวกัน กลุ่มอนุรักษ์ธรรมชาติ InternationalUnion for the Conservation of Nature เผยแพร่ผลงานวิจัยที่ระบุว่ามีสัตว์และพันธุ์พืชสิบชนิด ที่ตกอยู่ในภาวะเสี่ยงจะสูญพันธุ์เพราะบรรยากาศโลกร้อนขึ้น พันธุ์สัตว์ที่อยู่บัญชีรายชื่อดังกล่าวมีหมีโคล่า (Kaola) ในออสเตรเลีย ปลาการ์ตูน หรือ Nemoจากภาพยนตร์เรื่อง “Finding Nemo” สุนัขจิ้งจอกขั้วโลกเหนือแมวน้ำพันธุ์ Ringed Seal และต้น Quiver พืชชนิดหนึ่งในทะเลทราย ในตอนใต้ของทวีปแอฟริกา รวมอยู่ด้วย